

**Еуразиялық экономикалық комиссия Кеңесінің 2017 жылғы 20 желтоқсандағы № 107 шешіміне өзгерістер енгізу туралы**

Еуразиялық экономикалық комиссия Кеңесінің 2022 жылғы 15 сәуірдегі № 59 шешімі.

      Еуразиялық экономикалық одақтың Кеден кодексінің 266-бабының 2 және 3-тармақтарына сәйкес Еуразиялық экономикалық комиссия Кеңесі шешті:

      1. Қосымшаға сәйкес Еуразиялық экономикалық комиссия Кеңесінің 2017 жылғы 20 желтоқсандағы "Жеке пайдалануға арналған тауарларға байланысты жекелеген мәселелер туралы" № 107 шешіміне өзгерістер енгізілсін.

      2. Осы Шешім ресми жарияланған күнінен бастап күнтізбелік 10 күн өткен соң күшіне енеді.

      **Еуразиялық экономикалық комиссия Кеңесінің мүшелері**:

|  |  |  |  |  |
| --- | --- | --- | --- | --- |
|
Армения Республикасынан |
Беларусь Республикасынан |
Қазақстан Республикасынан |
Қырғыз Республикасынан |
Ресей Федерациясынан |
|
М. Григорян |
И. Петришенко |
Б.Сұлтанов |
А.Кожошев |
А. Оверчук |

|  |  |
| --- | --- |
|   |  |
|   | Еуразиялық экономикалықкомиссия Кеңесінің2022 жылғы 15 сәуірдегі№ 59 шешімінеҚОСЫМША |

 **Еуразиялық экономикалық комиссия Кеңесінің 2017 жылғы 20 желтоқсандағы № 107 шешіміне енгізілетін ӨЗГЕРІСТЕР**

      1. Көрсетілген Шешімге № 1 қосымшаның 2-тармағында екінші графада бірінші және екінші абзацтар мынадай мазмұндағы абзацтармен ауыстырылсын:

      "Армения Республикасы үшін: құны 500 еуроға баламалы сомадан аспайды және (немесе) салмағы 25 кг аспайды

      Беларусь Республикасы, Қазақстан Республикасы, Қырғыз Республикасы және Ресей Федерациясы үшін: 2022 жылғы 1 қазанға дейін - құны 1000 еуроға баламалы сомадан аспайды және (немесе) салмағы 31 кг аспайды; 2022 жылғы 1 қазаннан бастап - құны 500 еуроға баламалы сомадан аспайды және (немесе) салмағы 25 кг аспайды".

      2. Көрсетілген Шешімге № 2 қосымшаның 1-кестесінде 2-графада екінші мәтін мынадай редакцияда жазылсын:

      "Армения Республикасы үшін: құны 500 еуроға баламалы сомадан аспайды және (немесе) салмағы 25 кг аспайды

      Беларусь Республикасы, Қазақстан Республикасы, Қырғыз Республикасы және Ресей Федерациясы үшін: 2022 жылғы 1 қазанға дейін - құны 1000 еуроға баламалы сомадан аспайды және (немесе) салмағы 31 кг аспайды; 2022 жылғы 1 қазаннан бастап - құны 500 еуроға баламалы сомадан аспайды және (немесе) салмағы 25 кг аспайды".

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК